OpenLLM-France/wikimedia huggingface dataset:
# Trinità

Trinità Italiako udalerri bat da. Cuneoko probintzian kokatuta dago, Piemonte eskualdean. 2.235 biztanle ditu, 28,34 kilometro koadroko azaleran banatuta.

## Mugakideak

Trinitàk honako udalerri hauekin egiten du muga:
Bene Vagienna Fossano Magliano Alpi Sant'Albano Stura

## Kanpo estekak

* Datuak: Q20520
* Multimedia: Trinità (Italy) / Q20520
# Trinità d'Agultu e Vignola

Trinità d'Agultu e Vignola Italiako udalerri bat da. Sassariko probintzian kokatuta dago, Txantiloi:Hiri infotaula/Eskualdea eskualdean. 2.238 biztanle ditu, 134 kilometro koadroko azaleran banatuta.

## Mugakideak

Trinità d'Agultu e Vignolak honako udalerri hauekin egiten du muga:
Aggius Aglientu Badesi Viddalba

## Kanpo estekak

* Datuak: Q341096
* Multimedia: Trinità d'Agultu e Vignola / Q341096
# Trinité–d'Estienne d'Orves (Parisko metroa)

Trinité–d'Estienne d'Orves Parisko metroaren geltokia da, Paris udalerriko 9. barrutian kokatuta dagoena.

## Ikus, gainera

* Parisko metroa
* Parisko metroaren geltokiak
* 12. linea (Parisko metroa)

## Kanpo estekak

* (Frantsesez) RATPko web gunea
* (Frantsesez) Île-de-France Mobilitésko web gunea
* Datuak: Q1316395
* Multimedia: Trinité - d'Estienne d'Orves (Paris Metro) / Q1316395
# Trinket

    Artikulu hau pilotalekuari buruzkoa da; mekanismoa gaitzat duena beste hau da: «trinket (tresna)»
Trinketa lau paretako pilotaleku itxia da, kontrakantxarik gabea, jokorako baliagarriak diren lau paretaz mugatua: frontisa, atzeko edo erreboteko pareta, ezker-pareta eta eskuinekoa.
Ikusleentzat ere pilotaleku berezia da: beheko palkoa edo solairua egoten da ezker-paretan zehar, galeria bat frontisetik erreboteraino, eta zenbaitetan erreboteko paretan ere bai. Egitura hau kantxan 1,30 metro barneratzen da eta 2 metro inguruko altuera izan ohi du, eta bertan jendea egoteko dago eratua. Galeria honek sare bat izaten du erdialdean, kantxari begira dagoen horman, eta taula deritzan maldatxo edo plano inklinatu batez dago estalia.

## Jokoak

Trinketean hainbat joko modalitate ditugu. Jatorrizkoa esku huskakoa (banaka edo binaka) da; hala ere, Argentinan xarez eta paletaz jokatzeari ekin zioten, eta egun nazioarteko lehiaketa modalitate onartuak dira. Trinketean jokatzen den modalitate bitxiena pasaka da: aurrez aurre jarrita eta erdian sare bat dutela, pilotariak eskularruz aritzen dira. Ipar Euskal Herrian ugariagoak badira ere, Hego Euskal Herrian ere badira trinket historikoak.
Trinketeko jokalarien artean, gaur egun ospetsuenak Waltary Agusti, Thierry Etxeto, Pascal Ezkurra eta Patrick Ozafrain dira.

## Trinket nagusiak

* Moderne trinketa (Baiona)
* Groseko trinketa (Donostia)

## Erreferentziak

* ↑ Harluxet Hiztegi Entziklopedikoa. Trinket1. .
* ↑ Nosotros Los Vascos, Juegos y Deportes (I, La Pelota Vasca). Lur Argitaletxea, SA. ISBN 84-7099-261-9

## Ikus, gainera

* Esku Huskako Trinketeko Buruz Buruko Pilota Txapelketa Nagusia

## Kanpo estekak

* Datuak: Q11142797
* Multimedia: Trinketa (pelota court) / Q11142797
# Trinity Village (Kalifornia)

Trinity Village Ameriketako Estatu Batuetako erroldak esleitutako leku bat da. Trinity konderrian dago, Kalifornia estatuan. 278 biztanle ditu, 10,39462 kilometro koadroko azaleran banatuta.

## Ikus, gainera

* Trinity konderria

## Kanpo estekak

* Datuak: Q6152787
# Trinity konderria

Trinity konderria honako konderrietako baten izena izan daiteke:
* Trinity konderria (Kalifornia)
* Trinity konderria (Texas)
# Trinity konderria (Kalifornia)

Trinity konderria (ingelesez: Trinity County) Kaliforniako konderri bat da, Ameriketako Estatu Batuetan. Hiriburua Weaverville da. 2010eko zentsuaren arabera 13.786 biztanle zituen, Trinity kilometro koadroko azaleran.

## Geografia

Trinity konderriak 8.307,64 kilometro koadro ditu. Horietatik 73,41 ura dira. Beste 8.234,23 lurra dira. Biztanleria dentsitatea 0,6 da.

## Demografia

2010eko zentsoan bizi ziren 13.786 pertsonetatik 12.477 txuriak edo hispanoak dira. Horietatik hispano edo latino kategorian 959 dira. 45 beltzak edo afroamerikarrak. 558 amerikar natiboak ziren eta 16 Hawaii edo Pazifikoko irletako natiboak. 93 asiarrak ziren. Bestelako arraza bat kategorian 20 biztanle daude. Bukatzeko euren burua arraza bat baino gehiagotan 577 pertsonek kokatzen zuten.

### Biztanleria piramidea
## Kanpo estekak

* Datuak: Q156188
* Multimedia: Trinity County, California / Q156188
# Trinity konderria (Texas)

Trinity konderria (ingelesez: Trinity County) Texasko konderri bat da, Ameriketako Estatu Batuetan. Hiriburua Groveton da. 2010eko zentsuaren arabera 14.585 biztanle zituen, Trinity kilometro koadroko azaleran.

## Geografia

Trinity konderriak 1.849,17 kilometro koadro ditu. Horietatik 52,73 ura dira. Beste 1.796,44 lurra dira. Biztanleria dentsitatea 7,89 da.

## Demografia

2010eko zentsoan bizi ziren 14.585 pertsonetatik 12.936 txuriak edo hispanoak dira. Horietatik hispano edo latino kategorian 1.117 dira. 1.377 beltzak edo afroamerikarrak. 57 amerikar natiboak ziren eta 0 Hawaii edo Pazifikoko irletako natiboak. 36 asiarrak ziren. Bestelako arraza bat kategorian 13 biztanle daude. Bukatzeko euren burua arraza bat baino gehiagotan 166 pertsonek kokatzen zuten.

### Biztanleria piramidea
## Kanpo estekak

* Datuak: Q27009
* Multimedia: Trinity County, Texas / Q27009
# Trinità dei Monti

Trinità dei Monti edo Santissima Trinità dei Monti Erromako eliza ezagun bat da, Piazza di Spagna enparantzaren ikono bihurtu dena.

## Historia

1494an Frantzisko Paolakoak, Calabriatik etorritako erromesak, mahasti bat erosi zuen eta Alexandro VI.ari baimena eskatuta monastegi bat eraiki zuen. 1502an Luis XII.a Frantziakoak abiatu zituen lanak Napoliko Erresumaren inbasio arrakastatsua ospatzeko. Eliza frantziar gotiko estiloan diseinatu zen beraz. Sixto V.ak sagaratu zuenerako Italiar pizkundeko estiloan eraikia zegoen.
1789an Sallustiano obeliskoa ezarri zen elizaren aurrean.

## Kanpo estekak

* Datuak: Q1229008
* Multimedia: Trinità dei Monti (Rome) / Q1229008
# Tropilio ioi

Kimika organikoan tropilio ioia edo zikloheptatrienilo katioia espezie aromatiko bat da [C$_7$H$_7$]$^+$ formula duena. Tropilioaren gatzak egonkorrak dira, adibidez, tropilio tetrafluoroboratoa edo tropilio bromuroa.
Tropilioak egitura heptagonal laua du eta Hückelen araua betetzen du, hortaz, aromatikoa da. Metalekin konplexuak eratzen ditu estekatzaile gisa.

## Erreferentziak

* ↑ (Ingelesez) Green, Malcolm L. H.; Ng, Dennis K. P.. (1995-03). «Cycloheptatriene and -enyl Complexes of the Early Transition Metals» Chemical Reviews 95 (2): 439–473. doi:10.1021/cr00034a006. ISSN 0009-2665. (Noiz kontsultatua: 2023-11-08).

## Kanpo estekak

* Datuak: Q1185022
* Multimedia: Tropylium ion / Q1185022
# Tropiocolotes

Tropiocolotes Gekkonidae familiako narrasti genero bat da. Afrikako iparraldean eta Ekialde Hurbilan bizi dira.

## Espezieak

* Tropiocolotes algericus Loveridge, 1947
* Tropiocolotes bisharicus Baha El Din, 2001
* Tropiocolotes nattereri Steindachner, 1901
* Tropiocolotes nubicus Baha El Din, 1999
* Tropiocolotes scortecci Cherchi & Spano, 1963
* Tropiocolotes somalicus Parker, 1942
* Tropiocolotes steudneri (Peters, 1869)
* Tropiocolotes tripolitanus Peters, 1880
* Tropiocolotes wolfgangboehmei Wilms, Shobrak & Wagner, 2010

## Kanpo estekak

* Datuak: Q244443
* Multimedia: Tropiocolotes / Q244443
* Espezieak: Tropiocolotes
# Tropiko Arteko Konbergentzia Eremua

Tropiko Arteko Konbergentzia Eremua (TAKE) antizikloi subtropikalek sortzen dituzten bi hemisferioetako alisioek bat egiten duten lekua da; ekuatoreko presio apalak izaten ditu, aireak indar handiz egiten du gora eta horrenbestez, euri jasa handiak izaten dira. Tropiko arteko konbergentzia hemisferio batean ala bestean kokatzen da, urtaroen arabera, eta eguzkiak tropikoen artean itxuraz egiten duen mugimenduaren arabera orobat.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik hartu da. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Ikus, gainera

* Klima tropikala
* Klima ekuatoriala
* Zirkulazio atmosferikoa

## Kanpo estekak

* Datuak: Q753858
* Multimedia: Intertropical Convergence Zone / Q753858
# Tropiko

Tropikoa (latinetik, tropĭcus, eta hau greziarretik, τροπικός, bira egiten duela) udako eta neguko solstizioan eguzkiak lurrarekiko elkarzut jotzen duen latitudea da.
Bi dira:
* Kantzerko tropikoa: ipar hemisferioan dago 23º26'22"ko latitudean
* Kaprikornioko tropikoa hegoaldeko 23º26'22"tan.
Bi tropikoen artean dagoen gunea eskualde beroa da, aldaketa handirik gabe urtaroen artean.
Lurreko ekuatoreko latitude horiek (tropikoetakoak) bat datoz Eguzkiaren ekliptikak zeru esferako ekuatorearekin duen okerdura iparraldekoenarekin eta hegoaldekoenarekin. Udako solstizioan (Ipar hemisferioan), ekaineko 21aren inguruan, Eguzkiak okerdura handiena du iparralderantz eta zuzenean Cancer tropikoaren gainean jotzen du. Garai horretan, Eguzkia Gemini konstelazioan dago gaur egun, baina K.a. II. mendean, konstelazioei izena eman zitzaienean, Cancer konstelazioan zegoen, eta horregatik esan zioten Cancer tropikoa. Era berean, neguko solstizioan (Hego hemisferioan), abenduaren 21 inguruan, Eguzkiak zuzenean jotzen du Kaprikornioko tropikoan. Eguzkia garai horretan Sagitario konstelazioaren mugan dago gaur egun, eta ekliptikaren okerdurarik hegoaldekoena du. Orain bi mila urte inguru, ordea, Capricornus konstelazioan azaltzen zen Eguzkia neguko solstizioan, eta horregatik esan zioten Kaprikornioko tropikoa. Lurraren errotazio ardatzak dituen aldaketak kontuan hartuta, Eguzkia Cancer eta Capricornus konstelazioan gutxi gorabehera 24.000 urte barru izango da.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Ikus, gainera

* Klima tropikala
* Klima ekuatoriala

## Kanpo estekak

* Datuak: Q42530
* Multimedia: Tropics / Q42530
# Trematoda

Trematodoak edo trematoda (grezieratik, trimatodis, irekidura edo bentosekin) Platyhelminthesen barruan sailkatzen den animalia klase bat da. Espezieetako batzuk parasitoak dira, baita gizakiarenak ere. Bizitza ziklo konplexuak dituzte, batzuetan espezie bat baino gehiagoren bizkarroi bizi dira.
Hosto-itxurakoak izaten dira, zapalak, ez oso luzeak. Gorputzaren aurreko eta erdiko aldean bentosa batzuk izaten dituzte. Ziliorik ez dute, baina azala mintz ezkatatsuz hornitua dute. Ahoa bai, baina uzki-zulorik ez dute trematodo-espezie gehienek. Hermafroditak dira. Hainbat eraldaketaren ondoren eta zenbait bizkarroi-oinetik igaroz iristen da trematodo heldu izatera.
Trematodo-espezie batzuk (digeneoen subklasekoak) gizakiaren bizkarroiak dira. Batzuek ehunak infektatzen dituzte (Paragonimus westermani birikan, Clonorchis sinensis eta Fasciola hepatica gibelean), eta beste batzuek odola (Schistosoma generokoak).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q207547
* Multimedia: Trematoda / Q207547
* Espezieak: Trematoda
# The Mars (Indiako telebistako seriea)

The Mars The Rashid Khan-ek ekoitzitako zientzia-fikziozko telesail gogorra da eta 2024ko martxoaren 10ean estreinatu zen TRK Studios YouTube kanal ofizialean. Marte planetaren hainbat alderditan sakontzen duen dokumental-saila da, bere iraganetik orainera eta etorkizunera arte.
Serieak hainbat espazio agenteziek Martera egindako misioen mundu mailako gertakarietan hainbat da. Marteko misioak zabaltzen ditu, ekoizleak ikusleei ikusleei aukera ematen die. Ikusleek Marteko aurkikuntzei buruz ikastea espero dute, planetaren geologiari, atmosferari eta bizitzari eusteko ahalmenari buruzko informazioa barne. Ekoizleak datu hauek formatu bisual batean ditu, ikusleek Marten esplorazio konplexutasuna utzea eta balioestea erraztuz.

## Sinopsia

"The Mars" Marteren historia, ezaugarri geologikoak, bizitzarako potentziala eta zientzialariek dituzten erronkak aztertzen dituen dokumental serie bat da. The Rashid Khan-ek ekoitzitako serieak ezagutza zientifikoa eta irudikapen artistikoa uztartzen ditu, efektu bisualen bitartez. Espazioaren esplorazioaren garrantzia eta gizateriari ekar diezazkiokeen onura potentzialak azpimarratzen ditu.

## Erreferentziak

* ↑ Txantiloi:Cite AV media

## Kanpo estekak

* The Mars Internet Movie Databaseren webgunean (Ingelesez)
* Datuak: Q125447540
# The Marvelous Mrs. Maisel

The Marvelous Mrs. Maisel Amy Sherman-Palladinok 2017an Amazon Videorentzat sortu zuen telesail komiko-dramatikoa da.
2017ko urriaren 29an estreinatu zuten, eta bi sari jaso zituen Golden Globe lehiaketan. 2018an, denera bost Emmy eman zizkioten komediari, tartean emakumezko aktore protagonista onenaren saria, Maisel andrearena egiten duen Rachel Brosnahani. Horrez gain, Amy Sherman-Palladinok komedia zuzendaririk onenaren saria jaso zuen, bai eta komedia ataleko gidoilaririk onenarena ere.

## Sinopsia

Oharra: Atal honek istorio osoa edo amaiera argitzen du.
Telesailak etxekoandre judu baten gorabeherak kontatzen ditu New Yorken bakarrizketalari bihurtzea erabakitzen duenetik.

## Aktore nagusiak

* Rachel Brosnahan: Miriam "Midge" Maisel
* Alex Borstein: Susie Myerson
* Michael Zegen: Joel Maisel
* Tony Shalhoub: Abraham "Abe" Weissman
* Marin Hinkle: Rose Weissman

## Erreferentziak

* 1 2 «'Game of Thrones' telesaila izan da Emmy sarietako irabazle nagusia» Berria 2018-09-19 CC BY-SA 4.0 lizentziapean.

## Kanpo estekak

* Datuak: Q30634329
* Multimedia: The Marvelous Mrs. Maisel / Q30634329
# The Martian Chronicles

The Martian Chronicles 1950an Ray Bradbury idazle estatubatuarrak argitaratutako narrazio-bilduma da, munduko zientzia fikzio literaturan garrantzitsuenetariko bat. Liburuan gizakiak suntsipenaren puntuan dagoen Lurratik doaz ihesean, eta Marte kolonizatzen dute; liburuak kolonizazio horren kronika jasotzen du, alegia.
Liburuan pasarte poetiko eta melankolikoak aurki daitezke. Sarritan, nabaria da benetan garaiko gizarte estatubatuarraz ari dela hitz egiten eta ez Marten sortutako koloniaz. Gaiak unibertsalak dira: gerra, arrazismoa, gizakiaren txikitasuna izadiaren eta unibertsoaren aurrean, gizakiaren bere txikizioa bilatzeko joera... Ipuinen edukien aldetik, hauek nahiko independenteak dira, elementu amankomun bakarra planeta bera izanik. Lehenengo argumentua 1999an kokatzen da.

## Erreferentziak

* ↑ https://mediatekaho.wordpress.com/2012/06/07/omenaldia-ray-bradburyri/%5B%5D

## Kanpo estekak

* (Ingelesez): Kronika martetarrak Speculative fiction database webgunean.
* Datuak: Q918052
# The Master (2012ko filma)

The Master (euskaraz Nagusia) 2012ko Paul Thomas Anderson estatubatuar zinema zuzendari eta gidoilariak zuzendu eta idatzitako drama film bat da. Joaquin Phoenix, Philip Seymour Hoffman eta Amy Adams aktoreek antzeztu zuten.
Filma Zientziologiaren Elizaren sorrera eta hedatzean oinarritua dago, bai eta L. Ron Hubbard sortzailearen biografian ere.
Oscar Sarietarako hiru izendapen jaso zituen: Gizonezko aktore onenaren Oscar Saria (Joaquin Phoenix), Taldeko gizonezko aktore onenaren Oscar Saria (Philip Seymour Hoffman) eta Taldeko emakumezko aktore onenaren Oscar Saria (Amy Adams).

## Argumentua

Oharra: Atal honek istorio osoa edo amaiera argitzen du.
Lancaster Dodd (Philip Seymour Hoffman), pentsakera sendoko intelektual buruargiak "Kausa" izeneko erakunde erlijiotsu edo mugimendu filosofikoa sortu eta 1952. urte aldera AEBetan ospetsu izaten hasiko da. Freddie Quell (Joaquin Phoenix), gazte etxegabea, Dodden eskuin eskua bilakatuko da. Halere, sektak arrakasta izan eta jarraitzaile griñatsu ugari erakartzen dituenean, Freddieri erekundeari buruzuko zalantza izpiak sortzen hasiko zaizkio.

## Aktoreak

* Joaquin Phoenix: Freddie Quell
* Philip Seymour Hoffman: Lancaster Dodd
* Amy Adams: Peggy Dodd
* Laura Dern: Helen Sullivan
* Ambyr Childers: Elizabeth Dodd
* Rami Malek: Clark
* Jesse Plemons: Val Dodd
* Kevin J. O'Connor: Bill William
* Christopher Evan Welch: John More
* Madisen Beaty: Doris Solstad
* Lena Endre: Solstad andrea
* Amy Ferguson: Martha saltzailea
* Patty McCormack: Mildred Drummond
* Jillian Bell: Susan Gregory
* Joshua Close: Wayne Gregory
* Fiona Dourif: Dantzaria
* David Warshofsky: Philadelphiako polizia
* Steven Wiig: Philadelphiako jarraitzailea
* W. Earl Brown: Negoziogizon borrokatzailea

## Kanpo estekak

* The Master filmaren iragarkia ikusgai. Youtube.com (Ingelesez)
* Webgune ofiziala (Ingelesez)
* IMDBko fitxa irakurgai (Ingelesez)
* Datuak: Q283586
# The Mask (filma)

The Mask (euskaraz Mozorroa) 1994ko Chuck Russell estatubatuar zinema zuzendariaren komedia filma bat da. John Arcudi eta Doug Mahnke komikigileen izenburu berdinedko The Mask komikian oinarritua dago. Bertan, Jim Carrey, Peter Riegert, Peter Greene, Amy Yasbeck, Richard Jeni eta Cameron Diaz aktoreek antzeztu zuten.
Filma honi esker Jim Carrey eta Cameron Diaz aktoreak mundu mailan ospetsu bilakatu ziren. Efektu berezi onenen Oscar Sariaren izendapena jaso zuen, nahiz eta azkenean urte hartako ekitaldian Forrest Gump filmak sari hori irabazi izan.

## Argumentuak

Stanley Ipkiss (Jim Carrey) bankuan lan egin ohi duen langile erabat jator baina zoritxarrez norbaiti aurre egin behar dionean izaera ahulekoa da. Bere bizitzako egun txarrenetako baten ondoren, Stanleyk Loki eskandinaviar maltzurkeria eta azpijokoaren jainkoaren mozorroa topatuko du. Mozorroa aurpegian jartzean Stanley jatorriz de pertsonatik arras ezberdina den pertsonara aldatuko da.

## Aktoreak

* Jim Carrey: Mozorroa / Stanley Ipkiss
* Cameron Diaz: Tina Carlyle
* Peter Greene: Dorian Tyrell
* Peter Riegert: Mitch Kellaway tenientea
* Orestes Matacena: Niko
* Jim Doughan: Doyle detektibea
* Richard Jeni: Charlie Schumaker
* Amy Yasbeck: Peggy Brandt
* Jeremy Roberts: Bobby
* Ben Stein: Arthur Neuman medikua
* Ivory Ocean: Mitchell Tilton
* Reginald E. Cathey: Freeze
* William Daniel Mielcarek: Doc
* Denis Forest: Sweet Eddy
* Eamonn Roche: Dickey jauna
* Nancy Fish: Peenman andrea
* Joely Fisher: Julie
* Nils Allen Stewart: Orlando
* Blake Clark: Murray
* Garret T. Sato: Tyrellen morroia

## Kanpo estekak

* The Mask filmaren IMDBko fitxa irakurgai (Ingelesez)
* Datuak: Q219421
* Multimedia: The Mask (film) / Q219421
# The Mask of Fu Manchu

The Mask of Fu Manchu 1932an ekoiztutako abentura filma da Charles Brabin zuzendariak sinatua; Charles Vidorrek ere jardun zuen lanean, baina ez da ageri kredituetan. Boris Karloffek egiten du Fu Manchurena eta Mirna Loyk haren alabarena. Behialako Genghis Khan handiaren ezpata eta korazaren atzetik dabiltza istorioko pertsonaiak, ahalmen bereziak dituztelakoan. Fu Manchu doktorea Sax Rohmer idazleak sorturiko pertsonaia da, gaiztoetan gaiztoena, literatur pertsonaia landu eta bitxia, makina bat narraziotako protagonista. Film honetan, pertsonaiaren gainean egindako onenetako bat, Lewis Stone aktoreak gerora Indiana Jones irudikatzen duen antzeko heroia gorpuzten du.

## Aktoreak

| Aktorea | Pertsonaia |
| Boris Karloff | Fu Manchu |
| Lewis Stone | Nayland Smith |
| Karen Morley | Sheila |
| Myrna Loy | Fah Lo See |
| Charles Starrett | Terrence Granville |

## Kanpo estekak

* imdb.com The Mask of Fu Manchu
* Fu Manchuren web gunea
* Datuak: Q1214768
* Multimedia: The Mask of Fu Manchu (1932 film) / Q1214768
# The Mask of Zorro

The Mask of Zorro (euskaraz Zorroren Mozorroa) 1998ko Martin Campbell zeelandaberriar zinema zuzendariak zuzendutako abenturazko ekintza film bat da. Johnston McCulley idazlearen Zorro pertsonaian oinarritua dago. Antonio Banderas, Anthony Hopkins, Catherine Zeta-Jones, Stuart Wilson eta Matt Letscher aktoreek antzeztu zuten.
Soinu edizio onenaren Oscar Sariaren (Dave McMoyler) eta Soinu onenaren Oscar Sariaren (Kevin O'Connell, Greg P. Russell eta Pud Cusack) izendapenak jaso zituen.
2005ean The Legend of Zorro (Zorroren Kondaira) izeneko jarraipena izan zuen.

## Argumentua

Oharra: Atal honek istorio osoa edo amaiera argitzen du.
Mexiko, 1821. Herritarrek estimu handia dioten eta goraipatzen duten Zorro izeneko heroiak Kalifornia Garaia espainiar kolonial zapalkuntzaren ordezkaria den On Rafael Montero (Stuart Wilson) gobernadorearen aurkako borroka arrakastaz burutu du. Halere, Mexikoren Independentzia bezperan, Monterok Zorroren sekretupeko nortasuna On Diego De La Vega (Anthony Hopkins) dela jakingo du. Matxinatuen etxearen aurkako ustekabeko erasoa gauzatuko da, ondorioz On Diegoren emaztea atzemana eta eraila, bere alaba Helena bahitua, eta bere jabetzak suntsituak izango dira. Aldiz, De la Vega espetxeratua izango da.
Hogei urte beranduago, Montero atzerritik Elenarekin (Catherine Zeta-Jones) Kaliforniara itzuliko da, baina jada neska gazte eder bat bilakatu den Elenak ez du bere benetazko aita nor den jakingo. Oraingoan Monterok Santa Anna presidente eta jeneralari Kalifornia osoaren jabetza erosteko asmoa du. On Diego de la Vega asmo hortaz jakitun denean, espetxetik ihes egin eta Monteroz mendakatzeko prestatuko da. Bere mendekuaren egitasmoaren gakoa Alejandro Murrieta (Antonio Banderas) bidelapurra Zorro berrian bilakatzea izango da, hark On diegori Monteroren asmoak zapuzten lagundu diezaion. Honela nada, Monteroren konfidantza lortu eta berarengana hurbiltzeko asmoz, Murrieta lurjabe aberats baten plantak egingo ditu.

## Aktoreak

* Antonio Banderas: Alejandro Murrieta / Zorro
* Anthony Hopkins: On Diego De La Vega / Zorro
* Catherine Zeta-Jones: Elena (De La Vega) Montero
* Stuart Wilson: On Rafael Montero
* Matt Letscher: Harry Love kapitaina
* Tony Amendola: On Luiz
* Pedro Armendáriz, Jr.: On Pedro
* L.Q. Jones: Jack Hiru Hatz
* Julieta Rosen: Esperanza De La Vega

## Ikus gainera

* The Legend of Zorro (2005)

## Kanpo estekak

* The Mask of Zorro filmaren iragarkia ikusgai. Youtube.com (Ingelesez)
* The Mask of Zorro filmaren IMDBko fitxa irakurgai (Ingelesez)
* Datuak: Q309621
# The Masque of the Red Death (filma)

The Masque of the Red Death (euskaraz Herio Gorriaren Mozorroa) 1964ko Roger Corman estatubatuar zinema zuzendariaren beldurrezko filma bat da. Edgar Allan Poeren Herio Gorriaren Mozorroa istorio laburrean oinarritua dago. Bertan, Vincent Price, Hazel Court eta Jane Asher aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Erdi Aroa, Italia. Prospero printzea (Vincent Price), deabruaren gurtzaileak, inguruko jauntxo guztiak eskualdea gogor zigortu eta biztanleriaren gehiengoa hiltzen ari den herio gorria izeneko gaixotasunetik babesteko bere gaztelura gonbidatu ditu. Prosperok bere gonbidatuei bertan ospatuko den dantzara joateko mozorroak jar ditzazten agindu die, jai giro eta orgien artean. Baina bapatean, gazteluan osoki gorriz jantzitako kapusaitudun ezezagun baten sarrera jazoko da. Prosperok haren berri jakin eta bere maisu Satan delakoaren ustetan, izuikara handiz ezezagun hura benetan nor den jakingo du.

## Aktoreak

* Vincent Price: Prospero
* Hazel Court: Juliana
* Jane Asher: Francesca
* Patrick Magee: Alfredo
* David Weston: Gino
* Nigel Green: Ludovico

## Saieko beste filmak

1960-1964 bitartean Roger Cormanek Edgar Allan Poeren istorioei buruz filmatutako gainontzeko filmak honako hauek dira:
* House of Usher (1960)
* Pit and the Pendulum (1961)
* The Premature Burial (1962)
* Tales of Terror (1962)
* The Raven (1963)
* The Haunted Palace (1963)
* The Tomb of Ligeia (1964)

## Kanpo estekak

* The Masque of the Red Death filmaren IMDBko fitxa irakurgai (Ingelesez)
* The Masque of the Red Death filmaren trailer edo iragarkia ikusgai. Youtube.com (Ingelesez)
* Datuak: Q2225929
* Multimedia: The Masque of the Red Death (film) / Q2225929